google/wiki40b huggingface dataset:
Free The Children

Free The Children (Bebaskan Kanak-kanak) merupakan pertubuhan kebajikan kanak-kanak yang ditubuhkan pada tahun 1995 dengan menegakkan hak kanak-kanak oleh Craig Kielburger. Pertubuhan ini membina sekolah-sekolah di negara-negara sedang membangun dan juga menyediakan projek pendapatan alternatif seperti sekolah dan peralatan kesihatan kepada penduduk di kawasan pedalaman.
Free The Children diinspirasikan oleh kematian Iqbal Masih, seorang pekerja kilang permaidani yang berumur 12 tahun yang menyuarakan bantahan terhadap keadaan bekerjanya dan mendapat bantuan daripada Barisan Hadapan Pembebasan Pekerja Terikat Pakistan. Masih dibunuh oleh mafia permaidani.
Pertubuhan ini merupakan rakan kongsi Pertubuhan Bangsa-Bangsa Bersatu, National Bank Financial dan The Angel Network Oprah Winfrey.

Sejarah

Free the Children ditubuhkan oleh Craig Kielburger ketika beliau berumur 12 tahun. Pada masa itu, beliau sedang membaca surat khabar untuk mencari cerita kartun dan membaca sebuah rencana tentang pembunuhan Iqbal Masih, seorang kanak-kanak berumur 12 tahun yang bersuara untuk menentang pengambilan pekerja kanak-kanak. Kielburger berasa terkejut dan membawa rencana tersebut ke sekolah untuk menunjukkan kepada rakan sekelasnya. Beliau berinspirasi pada masa itu untuk menubuhkan organisasi yang dapat membantu kanak-kanak di seluruh dunia.
Free The Children merupakan sebahagian daripada Rangkaian Kiel (Kiel Network) yang termasuk juga Leaders Today dan Me to We.
Pada 19 Oktober 2007, seramai 7500 pelajar dari Ontario bersama menyertai hari Me to We tahunan pertama untuk memberhentikan pekerja kanak-kanak, menggalakkan sukarelawan dan juga isu-isu lain.
Pada 26 Oktober 2007, Barrie North Collegiate Institute menganjurkan rumah kopi bebeaskan kanak-kanak tahunan dengan siri persembahan akustik untuk menolong Free The Children.
Payroux

Payroux ialah sebuah komun di jabatan Vienne di wilayah Poitou-Charentes barat Perancis.
Fontiveros

Fontiveros merupakan sebuah kawasan perbandaran di Sepanyol di Ávila, di komuniti autonomi Castile dan León.
Sangkanerang

Poskod

Poskod yang digunakan di Sangkanerang adalah 45554. Terdapat buah desa di dalam daerah kecamatan Jalaksana.
Ruq'ah (seni khat)

Ruq'ah ataupun Riq'ah (Bahasa Arab: رقعة‎) ialah sejenis skrip seni khat. Riq'ah ialah terbitan daripada perkataan ruq'ah yang bermaksud "sehelai kain". Skrip ini yang paling lazim digunakan untuk tulisan tangan. Gayanya menggunakan huruf terketip terdiri daripada garis pendek, lurus dan lengkung ringkas, dan garis teks yang lurus dan setimbal. Berkemungkinan dikembangkan daripada skrip Thuluth dan Naskh. Ia jelas dan senang dibaca, skrip yang paling mudah digunakan dalam tulisan tangan seharian.
Riq'ah ataupun ruq'ah juga dikenali sebagai "fon Uthmaniyyah" di Turki dan kebanyakan dokumen-dokumen daripada Empayar Uthmaniyyah ditulis dengan skrip Riq'ah.
Gerbosari

Poskod

Poskod yang digunakan di Gerbosari adalah 55673. Terdapat 7 buah desa di dalam daerah kecamatan Samigaluh.
Emmelshausen (Verbandsgemeinde)

Emmelshausen merupakan sebuah kawasan perbandaran terletak di daerah Rhein-Hunsrück-Kreis, Rhineland-Palatinate, Jerman.
Sekolah Menengah Kebangsaan (P) Raja Zarina

Sejarah

Sekolah Menengah Kebangsaan (P) Raja Zarina telah ditubuhkan pada 10 Januari 1966 di kawasan seluas 9 ekar. Tapak sekolah ini merupakan kawasan lapangan terbang lama pada masa penjajahan British dan pendudukan Jepun di Tanah Melayu. Sempena dengan itu, nama asal sekolah ini ialah Sekolah Menengah Jenis Kebangsaan (Inggeris) Jalan Lapangan Terbang Lama, Port Swettenham, Selangor. Sekolah Menengah Kebangsaan (P) Raja Zarina telah dibuka dengan rasminya oleh Raja Puan Muda D.Y.T.M Raja Zarina Binti Tan Sri Raja Zainal pada 14 Mac 1974. Mulai tarikh tersebut sekolah ini dikenali dengan nama Sekolah Menengah Kebangsaan (P) Raja Zarina. Pada peringkat awal penubuhannya, sekolah ini merupakan gabungan tiga buah sekolah di sekitar Pelabuhan Klang iaitu Sekolah Menengah Jenis Kebangsaan (Inggeris) Jalan Lapangan Terbang (kini SMK (P) Raja Zarina), Sekolah Menengah Rendah Kebangsaan (L) Pelabuhan Klang (kini SMK Dato Hamzah) dan Sekolah Menengah Pelabuhan Klang (kini SMK Tengku Ampuan Jemaah).

Pencapaian

Pertandingan Choral Speaking Peringkat Daerah 2015 - Tempat Ke-2
Pertandingan Bicara Berirama Peringkat Daerah 2015 - Tempat Ke-2
Pertandingan Forum Peringkat Daerah 2015 - Johan
Pertandingan Choral Speaking Peringkat Daerah 2016 - Tempat Ke-1
Pertandingan Choral Speaking Peringkat  Negeri 2016-Tempat Ke-3
Pertandingan Memasak-Maggi Peringkat Negeri 2016-Tempat Ke-3
Pertandingan Show Band Peringkat Kebangsaan-Pingat Gangsa
Pertandingan Show Band Asia Junior Marching Band Championship Peringkat Antarabangsa-Pingat Perak
Pertandingan Street Parade Asia Junior Marching Band Championship-Pingat Perak
Pertandingan Perbarisan Ambang Kemerdekaan Peringkat Negeri-Johan
Mayak, Curugbitung

Poskod

Poskod yang digunakan di Mayak adalah 42381. Terdapat 10 buah desa di dalam daerah kecamatan Curugbitung.
Burung Cekup Mahkota Coklat

Ciri-ciri

Burung Cekup Mahkota Coklat ialah haiwan yang tergolong dalam golongan benda hidup, alam : haiwan, filum : kordata, sub-filum : bertulang belakang (vertebrata), kelas : burung. Burung Cekup Mahkota Coklat ialah haiwan berdarah panas, mempunyai sayap dan badan yang dilitupi bulu pelepah. Paruh Burung Cekup Mahkota Coklat tidak bergigi.

Pembiakan

Burung Cekup Mahkota Coklat membiak dengan bertelur. Telur Burung Cekup Mahkota Coklat bercangkerang keras.

Habitat

Ia boleh didapati di Bangladesh, Bhutan, Kemboja, China, India, Indonesia, Laos, Malaysia, Myanmar, Nepal, Thailand, dan Vietnam. Habitat semulajadinya adalah hutan tanah rendah lembab tropika atau subtropika dan hutan montane lembab tropika atau subtropika.
Kampung Parit Penghulu

Poskod

Poskod yang digunakan di Kampung Parit Penghulu, Sungai Rambai, Melaka ialah 77400.
Belsand

Demografik 2001

Menurut bancian India pada tahun 2001, Belsand memiliki bilangan penduduk seramai 17,821. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.

Pendidikan 2011

Menurut bancian India pada tahun 2001 Belsand memiliki kadar pendidikan (kebolehan membaca) 33%, di bawah kadar purata kebangsaan 59.5%; dengan 66% lelaki dan 34% wanita mampu membaca. 19% dari populasi berusia di bawah 6 tahun. (2001)
Perumahan awam di Brunei

Perumahan awam di Brunei merangkumi program pembangunan kerajaan yang bertujuan untuk memberi peluang kepada rakyat Brunei untuk memiliki tanah atau rumah sendiri. Ianya ditadbir oleh Jabatan Kemajuan Perumahan, sebuah jabatan kerajaan di bawah Kementerian Pembangunan. Terdapat tiga jenis program perumahan awam di Brunei, iaitu Rancangan Perumahan Negara (RPN), Skim Tanah Kurnia Rakyat Jati (STKRJ) dan Rancangan Perpindahan Negara.

Sejarah

Perumahan awam mula diperkenalkan dalam tahun 1950-an oleh kerajaan dalam bentuk program perpindahan secara beramai-ramai untuk penduduk yang tinggal di Kampong Ayer, petempatan atas air di Sungai Brunei. Dalam dekad tersebut telah berlaku wabak kolera dan cacar yang menjejaskan kehidupan penduduk; pada masa itu lebih ramai penduduk menetap di sepanjang tebing sungai daripada di kawasan tengah sungai dan oleh itu lebih terdedah kepada jangkitan penyakit tersebut. Oleh itu, tujuan asal program perumahan ialah untuk memindahkan penduduk ke tempat di darat yang mana ianya kurang terdedah kepada merebaknya wabak tersebut.
Walau bagaimanapun, program tersebut telah berubah tujuannya iaitu untuk memberi peluang kepada penduduk Kampong Ayer untuk memiliki rumah di darat. Program perpindahan yang pertama dijalankan pada tahun 1952 yang mana sebuah kawasan perumahan awam telah dibangunkan di Kampung Bunut. Kemudiannya ianya disusuli dengan beberapa program perpindahan pada beberapa dekat yang seterusnya, dan oleh itu beberapa kawasan perumahan awam telah dibangunkan di Daerah Brunei dan Muara.
Pada tahun 1970-an, kerajaan telah melaksanakan analisis terhadap keperluan perumahan dalam negara dan hasil daripada analisis tersebut ialah program perumahan yang ada sekarang. Lambak Kanan menjadi kawasan pertama yang dibangunkan sebagai kawasan perumahan di bawah Rancangan Perumahan Negara bermula pada tahun 1984.

Program

Walaupun terdapat tiga jenis program kemajuan perumahan kerajaan, hanya dua sahaja yang sedang dilaksanakan, iaitu Rancangan Perumahan Negara dan Skim Tanah Kurnia Rakyat Jati.

Rancangan Perumahan Negara

Rancangan Perumahan Negara (biasanya disingkatkan sebagai 'RPN') adalh untuk memberi peluang memiliki rumah untuk rakyat Brunei tanpa mengira latar belakang etnik mahupun bangsa. Rumah-rumah diberikan mengikut giliran mengikut tahun permohonan oleh pemohon.

Skim Tanah Kurnia Rakyat Jati

Skim Tanah Kurnia Rakyat Kurnia Rakyat Jati (biasanya disingkatkan sebagai 'STKRJ') juga merupakan jenis program Rancangan Perumahan Negara iaitu bagi rakyat Brunei tetapi program ini dikhususkan untuk rakyat jati atau bumiputera untuk memiliki tanah, yang biasanya disertai dengan rumah yang telah siap dibina.

Rancangan Perpindahan Negara

Rancangan Perpindahan Negara merupakan program perumahan yang telah dilaksanakan oleh kerajaan untuk membantu penduduk Kampong Ayer untuk menetap semula di darat. Pada masa ini ianya tidak aktif atau telah diserapkan sebagai sebahagian daripada dua program perumahan di atas.
Air Apo

Poskod

Poskod yang digunakan di Air Apo adalah 39182. Terdapat 5 buah desa di dalam daerah kecamatan Binduriang.
Rameswaram, Ramanathapuram

Demografik 2001

Menurut bancian India pada tahun 2001, Rameswaram memiliki bilangan penduduk seramai 38,035. Dari jumlah tersebut, kaum lelaki membentuk 52% dari jumlah keseluruhan populasi dan wanita seramai 48%.

Pendidikan 2001

Menurut bancian India pada tahun 2001 Rameswaram memiliki kadar pendidikan (kebolehan membaca) 72%, melebihi kadar purata kebangsaan 59.5%; dengan 55% lelaki dan 45% wanita mampu membaca. 13% dari populasi berusia di bawah 6 tahun. (2001)
Dracy-Saint-Loup

Dracy-Saint-Loup ialah komun di jabatan Saône-et-Loire dan di kawasan Bourgogne di timur Perancis.
Kampung Alor Ali

Poskod

Poskod yang digunakan di Kampung Alor Ali, Simpang Empat, Kedah adalah 06650.
Kuil Meguti

Kuil Meguti merupakan kuil Hindu yang dibina pada tahun 636 C.E. oleh Raja Ravikirti, yang mengadap keseluruhan tapak kompleks kuil di Aihole. Kuil Meguti ini ditarbiahkan pada Jainism, kompleks ini termasuk inskripsi yang menggambarkan kehebatan ketenteraan Raja Pulakesin II.
Sekolah Menengah Kebangsaan Agama Johor Bahru

Sejarah

SMKA Johor Bahru telah dibuka pada 1 Januari 1997. Sejarah awalnya bermula dengan penubuhan Kolej Tunku Ampuan Mariam yang merupakan hasil inisiatif Allahyarhamah Tan Sri Zainun binti Munsyi Sulaiman atau lebih dikenali sebagai Ibu Zain. Perbelanjaan pembinaan kolej ini adalah hasil daripada kutipan derma orang ramai. Pada mulanya Kolej Tunku Ampuan Mariam merupakan sekolah persendirian yang menempatkan pelajar-pelajar dari seluruh Malaysia termasuk Sabah dan Sarawak.
Pada 1 Januari 1985, Kolej Tunku Ampuan Mariam diambil alih oleh kerajaan selepas beberapa rundingan antara Ibu Zain dengan yang Berbahagia Dato' Wira Haji Abdul Rahman Arshad dan pegawai-pegawai di Jabatan Pelajaran Negeri Johor.
Kolej Tunku Ampuan Mariam diletakkan di bawah sekolah induk iaitu Sekolah Menengah Kebangsaan Sultan Ismail ketika itu, Encik Karim bin Man. Cik Hamidah binti Mahmud dilantik sebagai penyelia. Pada tanggal 1 Januari 1987, kolej ini ditukar dan beroperasi sebagai Sekolah Bantuan Modal.
Sehingga 1995, kolej ini dinaik taraf sebagai sekolah gred A. Pada 16 Jun 1996, kolej ini telah berpindah dari bangunan lama di Jalan Abdul Rahman Andak ke bangunan baru yang terletak di Taman Johor Jaya, Johor Bahru. Warga kolej ketika itu terdiri daripada 17 orang guru, 5 orang kakitangan dan 207 orang pelajar perempuan. Kolej ini terus beroperasi di bangunan ini sehingga 31 Disember 1996.
Pada 1 Januari 1997, kolej ini meneruskan operasi dengan nama Sekolah Menengah Kebangsaan Agama Johor Bahru yang beralamat di Jalan Anggerik 21, Taman Johor Jaya, 81100 Johor Bahru, Johor. Warga sekolah terdiri daripada pengetua yang dilantik pada 16 Januari 1997, seorang guru penolong kanan 1, seorang guru penolong kana Kokurikulum. seorang guru penolong kanan HEM, lima orang guru kanan mata pelajaran, 41 orang guru siswazah, enam orang guru bukan siswazah, 14 orang kakitangan sokongan dan 654 orang pelajar.
Terdapat empat blok bangunan sekolah, sebuah dewan perhimpunan, sebuah surau, sebuah kantin, sebuah makmal komputer, sebuah bengkel pertanian, dua buah blok asrama perempuan, dua buah blok asrama lelaki, sebuah dewan makan, sebuah banglo kelas C, dua buah bangunan kelas D, 12 unit rumah semi D, enam unit rumah kelas H, sebuah padang bola sepak, sebuah padang hoki dan kompleks sukan.

Visi Sekolah

Sekolah Unggul Penjana Generasi Terbilang.

Misi Sekolah

Membangun Potensi Individu Melalui Pendidikan Berkualiti.
Nuremberg

Sejarah

Antara tahun 1050 dan tahun 1571, Nuremberg berkembang dengan pesat dari segi kepentingan kerana kedudukannya di antara beberapa laluan perdagangan.
Cisolok

Poskod

Poskod yang digunakan di Cisolok adalah 43366. Terdapat buah desa di dalam daerah kecamatan Cisolok.
Schrum

Schrum merupakan sebuah kawasan perbandaran terletak di daerah Dithmarschen, Schleswig-Holstein, Jerman.
Tipar Jaya

Poskod

Poskod yang digunakan di Tipar Jaya (Tiparraya) adalah 15720. Terdapat 10 buah desa di dalam daerah kecamatan Jambe.
Sekolah Kebangsaan Sikijang

Pencapaian

UPSR 2016,
3 orang calon
4A, 2B
3A, 3B
1A,2B,2C
mencatat pencapaian GPS 1.78 keseluruhannya antara terbaik dalam Sekolah Kebangsaan sekitar Johor Bahru
Lagor

Lagor merupakan sebuah komun di jabatan Pyrénées-Atlantiques di barat-daya Perancis.
Surat Kaseh (album)

{{Infobox album | Name = MASOOD ALI | Type = PAK | Artist = MASOOD ANJUM | Cover = Album-Surat Kaseh-Sanisah Huri.jpg | Alt = | Released =1993 | Recorded = | Genre = | Length = | Label = EMI Parlophone | Producer = | Last album = Sanisah Huri

(1968) | This album = Surat Kaseh

(1969) | Next album = Mana Utama

(1970) }' merupakan album EP oleh Sanisah Huri yang dikeluarkan pada tahun 1993.
Seah Leong Peng

Seah Leong Peng merupakan ahli politik dari DAP.Dalam Pilihan raya umum Malaysia 2008,kawasan Pasir Berdamar ,beliau bertanding atas tiket DAP, mendapat 13,655 undi dengan majoriti 7,914.
Dalam Pilihan raya umum Malaysia 2013 beliau menang bertanding di kawasan parlimen Teluk Intan dengan majoriti 7,313 menewaskan calon BN yang juga Presiden Gerakan, Datuk Mah Siew Keong dan calon bebas, K Moralingam.

Meninggal dunia

Beliau meninggal dunia pada 1 Mei 2014 akibat penyakit kanser di Pusat Perubatan Universiti Malaya (PPUM). 
Ekoran kematian itu, Pilihan raya kecil Teluk Intan 2014 diadakan pada 31 Mei 2014 bagi memilih wakil rakyat yang baru.
Mukim Kuala Telemung

Pentadbiran

Mukim Kuala Telemung merupakan salah sebuah mukim yang terdapat dalam negara Terengganu, dan juga merupakan satu dari mukim yang terletak dalam pentadbiran Daerah Hulu Terengganu.
Tengku Ampuan Raihani

Perkahwinan

Sultan Ahmad Tajuddin Akhazul Khairi Waddien, Sultan Brunei merupakan paduka putera kepada Sultan Muhammad Jamalul Alam Aqamaddin. Pada 30 April 1934, Tengku Raihani berkahwin dengan baginda di Istana Negara, Klang mengikut adat istiadat diraja Selangor dan Brunei. Disebabkan oleh perkahwinan ini, terjalinlah hubungan antara kerabat diraja Brunei dengan kerabat diraja Selangor. Istiadat akad nikah diadakan di Masjid Jami'ah Al-Rahmah, Klang. Rombongan pengantin putera terdiri daripada bonda baginda, Paduka Seri Raja Isteri Pengiran Anak Fatimah, adinda baginda Pengiran Muda Omar Ali Saifuddin, pembesar negeri, ahli kaum kerabat diraja Brunei termasuk pembawa alat kebesaran dan kumpulan naubat.
Setelah Sultan Ahmad Tajuddin lindung, Tengku Ampuan Raihani berkahwin pada usia 47 tahun dengan Raja Kamaluddin ibni Raja Harun Al-Rashid pada hari Sabtu 18 Ogos 1956 di Istana Bukit Kota, Klang. Suaminya yang berusia 38 tahun pada waktu itu merupakan ahli kaum kerabat diraja negeri Perak. Baginda tidak dapat lagi memakai alat kebesaran diraja Brunei dan menerima elaun bulanan memandangkan baginda berkahwin dengan orang lain.

Kemangkatan

Pada 22 September 1993, Tengku Raihani mangkat disebabkan oleh barah ginjal. Almarhumah dimakamkan di Bangunan Makam Tengku Ampuan, Makam Diraja Selangor disebabkan tarafnya sebagai Tengku Ampuan walaupun baginda menjadi Tengku Ampuan di negeri lain.
Kampung Padang Sungai Pasir

Poskod

Poskod yang digunakan di Kampung Padang Sungai Pasir, Sungai Petani, Kedah adalah 08000.
Maras

Poskod

Poskod yang digunakan di Maras adalah 38571. Terdapat 11 buah desa di dalam daerah kecamatan Air Nipis.
Tanneron

Tanneron ialah sebuah komun yang terletak di komun Var di wilayah Provence-Alpes-Côte d'Azur tenggara Perancis.
Kubang, Talun

Poskod

Poskod yang digunakan di Kubang adalah 45171. Terdapat buah desa di dalam daerah kecamatan Talun.
Sultan Bayanullah

Sultan Bayanullah dari Ternate (1500-1521) adalah putera pertama Sultan Zainal Abidin (1486-1500). Namanya seringkali berbeza dalam berbagai sumber sejarah, baginda sering juga disebut sebagai Sultan Bolief atau Abu Alif dan sewaktu muda, beliau lebih dikenali dengan sebutan Kaicil Leliatur.
Bayanullah dibesarkan dalam lingkungan kehidupan bersyariat Islam yang ketat dan kuat. Sejak rasmi menjadi Sultan di masa pemerintahan datuknya Kolano Marhum (1465-1486), Ternate tidak henti-henti melakukan perubahan dengan mengadopsi segala hal yang berbau Islami. Sultan Bayanullah menetapkan Syariat Islam sebagai hukum dasar kerajaan. Seluruh rakyat Ternate diwajibkan memakai pakaian yang menutup aurat. Baginda membentuk struktur baru dan lembaga pemerintahan sesuai dengan keperluan Islam yang segera diadopsi oleh kerajaan-kerajaan lain di Maluku. Tindakannya ini berhasil membawa Maluku keluar dari alam animisme ke monoteisme (Islam).
Sultan Bayanullah juga dikenal sebagai Sultan yang mencintai ilmu pengetahuan dan berjasa besar bagi perkembangan Islam di wilayah timur Nusantara dan Maluku pada khususnya. Ia banyak mengundang guru-guru Muslim untuk mengajar di Kesultanan Ternate, ia pun tak segan mempelajari ilmu dari bangsa-bangsa asing yang datang, mengenai hal ikhwal persenjataan, strategi perang, perkapalan, teknik pembangunan dan sebagainya.
Di masanya tibanya orang Eropah pertama di Maluku, Ludovico Varthema (Lodewijk de Bartomo) tahun 1506. Tahun 1511 armada Portugis untuk pertama kalinya menginjakkan kaki di Maluku dibawah pimpinan Francisco Serrão. Kedatangan Portugis yang awalnya untuk berdagang ini disambut dengan sukacita oleh Sultan Bayanullah dan bahkan menjadikan mereka sebagai penasihat kerajaan. Langkah yang sama juga ditempuh mertua sekaligus saingannya Sultan Almansur (1500-1526) dari Kesultanan Tidore yang juga berlaku serupa terhadap bangsa Sepanyol.
Sultan Bayanullah sangat menyukai bangsa Portugis hingga memberikan mereka hak-hak istimewa dalam perdagangan. suatu langkah yang kelak membawa kehancuran bagi putera-putera dan negerinya. Sultan Bayanullah tutup usia tahun 1522, kematiannya yang meninggalkan pewaris yang masih belia memberikan kesempatan bagi Portugis untuk turut adil dalam percaturan politik di Maluku.
Cikareo, Solear

Poskod

Poskod yang digunakan di Cikareo adalah 15730. Terdapat 7 buah desa di dalam daerah kecamatan Solear.
Bahrenhof

Bahrenhof merupakan sebuah kawasan perbandaran terletak di daerah Segeberg, Schleswig-Holstein, Jerman.
Tarikan

Poskod

Poskod yang digunakan di Tarikan adalah 36373. Terdapat 17 buah desa di dalam daerah kecamatan Kumpeh Ulu.
Powiat Nowy Dwór Mazowiecki

Powiat-powiat kejiranan

Powiat Nowy Dwór Mazowiecki bersempadan dengan Powiat Pultusk ke timur laut, Powiat Legionowo ke timur, Powiat Warsaw West di selatan, Powiat Sochaczew di barat daya dan Powiat Płońsk di barat laut.
Fatehpur, Sikar

Demografik 2001

Menurut bancian India pada tahun 2001, Fatehpur memiliki bilangan penduduk seramai 78,471. Dari jumlah tersebut, kaum lelaki membentuk 52% dari jumlah keseluruhan populasi dan wanita seramai 48%.

Pendidikan 2011

Menurut bancian India pada tahun 2001 Fatehpur memiliki kadar pendidikan (kebolehan membaca) 59%, di bawah kadar purata kebangsaan 59.5%; dengan 60% lelaki dan 40% wanita mampu membaca. 17% dari populasi berusia di bawah 6 tahun. (2001)
Kampung Abi Batas Paip

Poskod

Poskod yang digunakan di Kampung Abi Batas Paip adalah 01000.
Mekar Jaya, Cimarga

Poskod

Poskod yang digunakan di Mekar Jaya adalah 42361. Terdapat 16 buah desa di dalam daerah kecamatan Cimarga.
Rafly Rahamat

Kehidupan awal

Mohd Rafly bin Rahamat dilahirkan pada 16 Ogos 1986 dan merupakan anak kedua daripada empat beradik. Bapanya, Rahamat Sidek (lahir 1964) ialah orang Terengganu dan ibunya, Zaleha Pilus (lahir 1965) berasal dari Pahang. Beliau berasal dari Felda Bukit Kuantan, Pahang. Beliau merupakan seorang yang bujang.

Kerjaya

Sebelum menjadi penyampai radio, beliau merupakan seorang kakitangan pentadbiran dan pusat panggilan di Institut Jantung Negara (IJN) di Kuala Lumpur.
Sekitar penghujung 2011, beliau telah diminta oleh rakan-rakannya agar menguji bakat di Pencarian Penyampai Radio Hot FM Pantai Timur (Terengganu dan Kelantan) yang diadakan di Sri Pentas, Kuala Lumpur. Tiga hari selepas uji bakat tersebut, beliau telah menerima panggilan daripada pihak Hot FM yang menyatakan bahawa beliau telah terpilih menjadi salah seorang penyampai radio di Hot FM Kuala Terengganu. Di Hot FM, beliau ke udara dari pukul 4 petang sehingga pukul 8 malam bermula hari Isnin hingga Jumaat dalam sebuah segmen yang dikenali sebagai "Bereh Boh!" pada frekuensi 105.1 FM.
Beliau memulakan kerjaya beliau di Hot FM pada 2 Januari 2012 sehingga Disember 2015. Kemudian, beliau telah berpindah untuk bekerja di Manis FM bermula Mac 2016 sehingga April 2017.
Pada tahun 2016, beliau berlakon dalam sebuah filem pendek bertajuk Cikgu Haikal sebagai watak tajuk.

Kesihatan merudum dan kematian

Pada Oktober 2017, iaitu tujuh bulan setelah beliau menamatkan kerjaya sebagai penyampai radio Manis FM, beliau telah ditimpa suatu penyakit yang tidak diketahui. Keadaannya bertambah buruk pada Februari 2018. Pada April 2018, beliau telah dimasukkan ke dalam Hospital Tengku Ampuan Afzan yang terletak di Kuantan, Pahang akibat penyakit tersebut. Beliau dikatakan telah disantau oleh orang yang iri hati dengannya atau terkena buatan orang. Penyakit tersebut telah membuatnya hilang selera makan. Dikatakan bahawa barangan tajam seperti kaca, paku dan pisau pencukur pernah keluar dari mulut beliau ketika menjalani rawatan tradisional. Beliau kemudiannya telah dibawa keluar ke rumahnya di mana kesihatan beliau semakin teruk.
Pada 19 Mei 2018 jam 7:10 malam, beliau meninggal dunia di kediaman keluarganya di Kuantan. Hot FM telah mengucapkan takziah atas kematian beliau kepada keluarga beliau menerusi akaun Instagram rasmi stesen radio tersebut. Jenazah beliau telah dikebumikan di Tanah Perkuburan Islam FELDA Bukit Kuantan, Kuantan, pada pagi 20 Mei 2018 sebelum solat Zuhur. Antara yang terkesan dengan kematian beliau ialah penyanyi Bienda, yang menganggapnya sebagai adik sendiri.
Mulai 23 Mei, ibu bapa beliau menerima pencen bulanan sepanjang hayat daripada Pertubuhan Keselamatan Sosial (PERKESO) kerana beliau telah bekerja dan membuat caruman. Sebanyak RM 2,000 diberikan kepada ibu bapa beliau sebagai faedah pengurusan jenazah beliau.
Gaya kayuh anjing

Gaya kayuh anjing (Bahasa Inggeris: dog paddle) ialah satu gaya renang mudah. Gaya ini bercirikan perenang baring di atas dadanya dan menggerakkan tangan dan kakinya secara berselang-seli seperti cara anjing dan haiwan lain berenang. Gaya ini secara berkesan merupakan "lari anak-anak" di dalam air, sebalik darat.
Gaya ini merupakan gaya renang pertama digunakan oleh manusia purba, dipercayai telah dipelajari dengan memerhatikan haiwan berenang. Lukisan gua prasejarah di Mesir menunjukkan lembaga melakukan yang kelihatan merupakan gaya kayuh anjing.
Ini kerap merupakan gaya renang pertama digunakan oleh kanak-kanak muda apabila mereka belajar berenang.
Gaya kayuh anjing juga telah diajarkan sebagai gaya renang ketenteraan apabila gaya senyap diperlukan - kerana lengan atau kaki tidak melebihi permukaan.